b'\n_START_ARTICLE_\nHingeloendus\n_START_PARAGRAPH_\nHingeloendus ehk hingerevisjon oli maksualuste elanike (neid nimetati revisjonihingedeks) loendus Venemaa keisririigis._NEWLINE_Eesti- ja Liivimaal toimus kaheksa hingeloendust: aastatel 1782, 1794\xe2\x80\x9395, 1811, 1815\xe2\x80\x9316, 1826 (\xc3\xbcksnes Liivimaal), 1833\xe2\x80\x9334, 1850 ja 1857\xe2\x80\x9358._NEWLINE_Hingeloenduse tulemusel saadi revisjonileht, mida nimetati hingeloendiks. See oli isikunimestik, mis oli koostatud maal m\xc3\xb5isate, linnas seisuste kaupa. Hingeloendid on t\xc3\xa4htsad ajalooallikad rahvastiku, genealoogia ning isiku- ja kohanimede uurimisel.'